CXCL12
Stromski ćelijskoizvedeni faktor 1 (SDF1), znan i kao C-X-C motivni hemokin 12 (CXCL12), jest hemokinski protein koji je kod ljudi kodiran genom CXCL12 sa hromosoma 10. Sveprisutno je eksprimiran u mnogim tkivima i tipovima ćelija. Faktori 1-alfa i 1-beta izvedeni iz stromskih ćelija mali su citokini koji pripadaju porodici hemokina, čiji članovi aktiviraju leukocite i često su inducirani proupalnim podražajima kao što su lipopolisaharid , TNF, ili IL1. Hemokine karakterizira prisustvo po četiri konzervirana cisteina, koji tvore dvije disulfidne veze. Mogu se klasifikovati u dvije potporodice. U potporodici CC, ostaci cisteina su susjedni. U potporodici CXC, odvojeni su posrednom aminokiselinom. Proteini SDF1 pripadaju posljednjoj grupi. Signalizacija CXCL12 primijećena je u nekoliko karcinoma. Gen CXCL12 također sadrži jedan od 27 jednonukleotidnih polimorfizama pridruženih povećanom riziku od bolesti srčanih arterija.